45. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ.Φ. 670/3/125067 της 31 Αυγ./15  Σεπτ. 1979 (ΦΕΚ Β΄ 797) (Διόρθ. Σφαλμ.στο ΦΕΚ Β΄ 868 της 29 Σεπτ. 1979) Περί παροχής στρατολογικών διευκολύνσεων και ευεργετημάτων, εις κατηγορίαν στρατευσίμων και κληρωτών. Έχοντες υπ’ όψει: 1.α)Τας διατάξεις των άρθρ. 43 (παρ. 2), 54 (παρ. 3α), 86 (παρ. 1β), 88,90 (παρ. 2, 4 και 6), 122, 123 και 141 Ν.Δ. 720/70. β)Τας εκ της στρατεύσεως ατόμων αθιγγανικής καταγωγής, εμφανιζομένας δι’ αυτά και τας πολυμελείς οικογενείας των, αντιξοότητας και δυσχερείας. γ)Το υπ’ αριθ. 29120/21.5/1979 έγγραφον του Υπουργείου Εσωτερικών/Δ/νσεως Ιθαγενείας, καθ’ ο τα εν Ελλάδι κατοικούντα άτομα αθιγγανικής καταγωγής, είναι αλλογενή. δ)Την υπ’ αριθ. 4/31.7.1979 γνωμάτευσιν ΣΑΓΕ, αποφασίζομεν: Τα κάτωθι, δια τους υπέχοντας στρατεύσιμον υποχρέωσιν, άρρενας Αθιγγανικής καταγωγής: (1)Την προσωρινήν εκ του Στρατεύματος απόλυσιν των Κληρωτών κλάσεως 1975 και παλαιοτέρων από της επομένης της προσκομίσεως εις την Μονάδα των, του περί ου η κατωτέρω παρ. 3 δικαιολογητικού και την εν συνεχεία εξαίρεσίν των μέχρι 31.12.84 (μερίμνη των Στρατολογικών Γραφείων), εκ των προς κατάταξιν προσκλήσεων, βάσει του αυτού δικαιολογητικού, το οποίον και να συναποστέλλεται εις τα ΣΓ, ομού μετά των ατομικών των εγγράφων. (2)Την εξαίρεσιν, των ανηκόντων εις κλάσιν 1975 και παλαιοτέρας, εκ των μέχρι 31.12.84 προσκλήσεων, προς λήψιν ΔΕΣ, παρουσίασιν εις ΠΣΣ ή ΣΕΟ και κατάταξιν εις το Στράτευμα. (3)Την κατάταξιν των ανηκόντων εις κλάσιν 1976 και νεωτέρας, μετά της μεθεπομένης, από της εγγραφής των εις τα Μητρώα Αρρένων, ΕΣΣΟ, και την εξαίρεσίν των, εκ προηγουμένων των προσκλήσεων, προς λήψιν ΔΕΣ, παρουσίασιν εις ΠΣΣ ή ΣΕΟ και κατάταξιν εις το Στράτευμα. (4)Την χορήγησιν εις τους ανήκοντας εις κλάσιν 1956 έως και 1975, δικαιώματος εξαγοράς μέχρι 31.12.84 της υποχρεώσεώς των θητείας ή εκγυμνάσεως ή του υπολοίπου ταύτης και την κατάταξιν των, εν περιπτώσει μη εξαγοράς, βάσει των κατά την λήξιν της εξαιρέσεώς των, ισχυόντων, Σελ. 110,660(γ) Τεύχος Ι-72 Σελ.78 2.Το αντισήκωμα εξαγοράς, το οποίον ορίζομεν εις 1000 δραχμάς δι’ έκαστον μήνα, να καταβάλληται εφ’ άπαξ και υπέρ του Μετοχικού Ταμείου του οικείου Κλάδου, βάσει σημειμάτων των οικείων Στρατολογικών Γραφείων, τριμήνου ισχύος, εκδιδομένων δυνάμει της παρ. 1β του άρθρ. 86 Ν.Δ.720/70. 3.Υπαγωγή εις διατάξεις παρούσης, βάσει πιστοποιητικού, είτε της Υπηρεσίας Εθνικής Ασφαλείας/Υπουργείου Δημοσίας Τάξεως, είτε των οικείων Κέντρων ή Τμημάτων Αλλοδαπών, περί του ότι ο εν αυτώ (υπό πλήρη στοιχεία ταυτότητος και εγγραφής εις Μ. Αρρένων) αναφερόμενος, είναι Αθίγγανος ή Αθιγγανικής Καταγωγής. 4.Η ισχύς της παρούσης άρχεται από της Δημοσιεύσεώς της εις την Εφημερίδα της Κυβερνήσεως, αφ’ ης και καταργείται η Φ 670/3/120663/14.3.78 απόφασίς μας, δημοσιευθείσα εις το υπ’αριθ. 283/30.3.1978 ΦΕΚ(τ.Β΄) και κοινοποιηθείσα δια του υπ’ αριθ. 9/78 Δελτίου Ν-Δ-Α/ΓΕΕΘΑ/ΔΔΝ. Σύμφωνα με την Φ.670.3/17/362117/12-15 Μαρτ. 1985 (ΦΕΚ Β΄ 138) απ. Υπ. Εθν. Άμυνας, ο χρόνος εξαίρεσης για κατάταξη στο Στράτευμα και προθεσμία εξαγοράς των στρατευσίμων και κληρωτών κλάσεων 1975 και παλαιότερων που ανήκουν στις κατηγορίες της άνω αποφάσεως παρατείνονται επ’ αόριστο. 